Poštovani i poštovane,

Na Međunarodni dan ljudskih prava 10. prosinca od 17 do 18.30 sati, Centar za mirovne studije organizira **online tribinu [“Radikalizacija u RH? - Odakle dolazi? Kako reagiramo?”](https://www.facebook.com/events/206782657598103)** u sklopu Human Rights Film Festivala.

Državni vrh, potaknut pucanjem na Markovu trgu u listopadu, najavio je izradu mjera za sprječavanje govora mržnje i radikalizacije u hrvatskom društvu. Tribina otvara pitanja o licima i razmjerima radikalizacije u Hrvatskoj. Također, postavlja pitanje je li odgovor na radikalizaciju isključivo kroz polje nacionalne sigurnosti, kao što to nudi Vlada Republike Hrvatske, jedini put.   
  
Na tribini govore:

**Lora Vidović**, pučka pravobraniteljica

**Dr. Sc. Valerio Baćak**, Rutgers University, School of Criminal Justice New Jersey

**Ivana Dragičević**, RAN - mreža za osvješćivanje o radikalizaciji

**Cvijeta Senta**, Centar za mirovne studije, Zagreb  
Tribinu moderira novinarka **Ivana Perić**.

Tribina koju je moguće pratiti putem [ovog linka](https://www.facebook.com/HumanRightsFestival/posts/3666773670033123), rasvjetljava i analizira strukturne probleme radikalizacije - njeno nastajanje u međunarodnom i domaćem kontekstu te njene pojavnosti u našem dvorištu. Razgovarat će se o tome koji su širi društveni napori potrebni za adekvatan dugoročni rad na smanjenju radikalizacije i njenih manifestacija poput govora mržnje te kako društvo može polučiti snažniji utjecaj javnog rada, obrazovanja, rada s mladima, premošćivanja sekuritizacije i uključivanja većeg broja društvenih aktera.

Cijeli program Human Rights Film Festivala nalazi se [ovdje](https://humanrightsfestival.org/). Tribina se održava u sklopu projekta "Močvarna akademija" kojeg je sufinancirala Europska unija iz Europskog socijalnog fonda.